stanford-oval/wikipedia huggingface dataset:
מעד'א חסבאני
קורות חיים

חסבאני גדל ביאנוח ולמד בתרשיחא.
התגייס לצה"ל בנובמבר 1977 ושירת ביחידת הסיור 244 ("פלס"ר שחר"). לאחר קורס מ"כים, אותו עבר במסגרת גדוד 17 של חטיבת גולני, ולאחר קורס קצינים, חזר ליחידה ושירת כמפקד צוות וסגן מפקד היחידה. במלחמת לבנון הראשונה שירת כקצין המבצעים של עוצבת ברעם וכמפקד פלס"ר שחר. בתפקידיו הבאים שירת כקצין אג"ם של עוצבת ברעם, סגן מפקד גדוד שקד ומפקד בסיס הטירונים בתל ערד. בשנים 1992 עד 1993 פיקד על גדוד חרב. ב-1993 מונה למפקד החטיבה הדרומית באוגדת עזה ולאחר מכן יצא ללימודים. ב-1996 מונה למפקד החטיבה הצפונית ברצועת עזה ופיקד עלייה בעת מהומות מנהרת הכותל ומותו של סגן מפקד האוגדה נביה מרעי, קודמו של חסבאני בתפקיד. ב-1998 מונה לסגן מפקד אוגדת אזור יהודה ושומרון ולאחר מכן לראש מטה פיקוד המרכז. בתפקידו האחרון בשירות הקבע כיהן כסגן מפקד מתאם פעולות הממשלה בשטחים.
ב-2008 התמודד לראשות המועצה המקומית יאנוח-ג'ת אך לא נבחר. בבחירות בנובמבר 2013 התמודד פעם נוספת, ונבחר לראשות המועצה. ב-2018 התמודד פעם נוספת לראשות המועצה אך הפסיד ברוב קטן ליריבו מועדאד סעד.
חיים אישיים והשכלה

חסבאני נשוי ואב לשני בנים ושלוש בנות. הוא בעל תואר ראשון במזרחנות ותואר ראשון במשפטים, בוגר המכללה לביטחון לאומי ובעל תואר שני במדע המדינה.
כיכר ראסל

| --- | --- |

 מידע כללי
 סוג:  כיכר גן 
 על שם:  הדוכס מבטפורד 
 כתובת:  בלומסברי 
 מיקום:  קמדן 
 מדינה:  הממלכה המאוחדת 
 מידות
 שטח:  2.49 הקטאר 
 קואורדינטות:  51°31′18″N 0°07′34″W﻿ / ﻿51.521666666667°N 0.12611111111111°W﻿ / 51.521666666667; -0.12611111111111
  (למפת לונדון מוגדלת) קנט סארי ברקשייר בקינגהאם הרטפורדשייר אסקסכיכר ראסל(למפת לונדון רגילה) קנט סארי בר. בקי. הרטפורדשייר אסקסכיכר ראסל
 
כיכר ראסל
כיכר ראסל (באנגלית: Russell Square) היא כיכר בשכונת בלומסברי ברובע קמדן שבלונדון. הכיכר סמוכה למוזיאון הבריטי ונושקת לאוניברסיטת לונדון. מקורו של שם הכיכר הוא שם המשפחה של הדוכס מבדפורד שאחוזתו הייתה באזור. הכיכר נוצרה בתחילת המאה ה-19 כאשר היא הוקפה מכל צדדיה ברחובות ובניינים שונים. זו הכיכר השנייה בגודלה של לונדון. היא הוקמה בשנת 1801 על ידי המפרי ריפטון. ג'יימס ברטון היה המעצב של המבנים המקוריים שהקיפו את הכיכר, שרק מעטים מהם נותרו.
בסמוך לכיכר מצויה תחנת הרכבת התחתית כיכר ראסל.
הערות שוליים

↑  HIDDEN LONDON, Russell Square, Camden
| אוניברסיטת לונדון |
| --- | --- | --- |
| מוסדות | בירקבק • בית הספר המלכותי המרכזי לדרמה ונאום • בית הספר להיגיינה ומחלות טרופיות • בית הספר ללימודי המזרח ואפריקה • בית הספר לכלכלה של לונדון • בית הספר לעסקים של לונדון • ברונל • גולדסמית'ס • האקדמיה המלכותית למוזיקה • המכון לחקר הסרטן • הקולג' המלכותי לווטרינריה • יוניברסיטי קולג' לונדון • מכון קורטלנד לאמנות • סיטי סנט ג'ורג' • קווין מרי • קינגס קולג' לונדון • רויאל הולווי |  |
| מקומות ובניינים | אולמות מגורים (אינטרנשיונל הול • בית נוטפורד • קולג' הול • קונוט הול) • בית הסנאט • בלומסברי • כיכר גורדון • כיכר וובורן • כיכר טביסטוק • כיכר טורינגטון • כיכר ראסל |  |
| שונות | איגוד אוניברסיטת לונדון • הוצאה לאור • מועדון הסירות של אוניברסיטת לונדון • מרכז המחשבים של אוניברסיטת לונדון |  |
קטגוריה‏ • ‏‏ויקישיתוף
ערך זה הוא קצרמרבנושא לונדון ובנושא מבנים. אתם מוזמנים לתרום לוויקיפדיה ו.
תמיר האס

| --- | --- |

 tamirpr.co.il
תמיר האס (נולד ב-1 במרץ 1984) הוא איש יחסי ציבור, יועץ אסטרטגי ואיש קריאייטיב. משרדו, "תמיר האס יחסי ציבור", זכה ב ה-Golden World Awards בשנת 2023 שנחשב ל"תחרות האוסקר" של עולם יחסי הציבור הבינלאומי (אנ'). לאחר הזכייה, מונה האס לשמש כשופט בתחרות, שתתקיים בסוף שנת 2024.
ביוגרפיה

האס נולד ברמת גן. את תחילת דרכו בתחום עשה אצל איש יחסי הציבור ודובר אגד, ממייסדי התחום מרדכי שיפמן. לאחר מכן, עבד אצל מוטי מורל. האס הקים משרד יחסי ציבור עצמאי בשנת 2016. בעבר כתב טורים לאתר ICE וביזפורטל בנושא תקשורת ויחסי ציבור.
בשנת 2020 ניהל האס קמפיין גיוס כספים עבור ארגון חסדי נעמי. במסגרת הקמפיין, רואיינה ניצולת שואה בשם ז'ני רוזנשטיין. בעקבות אותו קמפיין, הוזמנה רוזנשטיין להציג את ציוריה במשרדי חברת פייסבוק בישראל, כאשר הציורים אף הועמדו למכירה.
בשנת 2023 זכה האס בפרס Golden World Awards מטעם ארגון ה-IPRA, הארגון העולמי של עולם יחסי הציבור. הקמפיין, אותו יזם האס עבור ארגון חסדי נעמי, היה תערוכת הזיכרונות הראשונה בעולם שציירה בינה מלאכותית. בשנת 2024, נבחר לשמש כשופט בתחרות.
באוקטובר 2023, ניהל האס קמפיין לתליית שלט החטופים הגדול בעולם, הקורא להחזרת החטופים המוחזקים בעזה על ידי ארגון חמאס. השלט נתלה על בניין דיור מוגן לב גנים נתניה.
בעקבות הפיצוץ בבית החולים הערבי אל-אהלי, כאשר חדשות BBC האשימו בשוגג בפיצוץ את צה"ל, ואז פרסמו התנצלות לאחר מכן, יזמו תמיר האס והפרסומאי טל ספיבק קמפיין חוצות בינלאומי בשם "עוזרים ל-BBC להפסיק להתנצל". הקמפיין הציג את פרטי מערכת חדשות ה-BBC במקומות מרכזיים בעולם, ובו קראו לאזרחים לשלוח מידע מדויק ל-BBC.
חיים אישיים

האס רווק. מתגורר ברמת גן.
הערות שוליים

↑  ג'וש ארונסון, ‏לראשונה, ניצולי השואה מביאים את האוסקר! ואיך קשורים עדן בן זקן ו-8200?, באתר מעריב אונליין, 27 באוגוסט 2023
↑  קבלו את הרכש החדש: תמיר האס יכתוב את המדור 'תורת היחצות' באתר אייס, באתר ביזפורטל, 10 באוקטובר 2010
↑  גלי פיאלקוב, יום השואה הבינלאומי: תערוכת ציורי ניצולת שואה במשרדי פייסבוק ישראל -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏27 בינואר 2020
↑  הישג מרגש: זה הזוכה הישראלי בתחרות האוסקר של עולם היח"צ, באתר אייס, 27 באוגוסט 2023
↑  THE President of the State of Israel on Tamir Haas PR campaign : "I salute, brilliant campaign", נבדק ב-2024-01-31
↑  von CSR NEWS Archiv, “Never Again. Never Forget.” – CSR NEWS (ב־)
↑  IPRA | GWA Winners, www.ipra.org
↑  "Holocaust-Gedenken: Überlebende nutzen künstliche Intelligenz, um ihre Geschichten zu bewahren". Der Spiegel (בגרמנית). 2023-01-26. ISSN 2195-1349. נבדק ב-2024-01-31.
↑  ג'וש ארונסון, ‏תמיר האס נבחר לשפוט בצוות הבין לאומי של GWA, באתר מעריב אונליין, 23 בינואר 2024
↑  מפתיע: מה סיקרה התקשורת האיראנית בישראל?, באתר אייס, 1 בנובמבר 2023
↑  ג'וש ארונסון, ‏השלט הגדול בעולם: החטופים - "בגיל של סבא וסבתא שלך", באתר מעריב אונליין, 29 באוקטובר 2023
↑  רן בוקר, ה-BBC מודה בטעות בנוגע לדיווחים על הפיצוץ בבית החולים בעזה: "שגינו", באתר ynet, 20 באוקטובר 2023
↑  שיראל דילר, מחזירים ל-BBC: קמפיין הסברתי שנועד לדייק את הסיקור הזר, באתר מקור ראשון, ‏30 בנובמבר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמיר האס".
תמיר כהן (מנכ"ל)

| --- | --- |

 לידה:  1972 (בן 52 בערך) ירושלים, ישראל 
 מדינה:  ישראל 
 השכלה:  תואר ראשון (LLB) במשפטים, מכללת רמת גן; לימודי ניהול מתקדמים, בית-הספר למנהל עסקים וורטון, אוניברסיטת פנסילבניה.
 מספר צאצאים:  4 
 
תמיר כהן (נולד ב-1972) היה מנכ"ל קבוצת שיכון ובינוי מאוקטובר 2020 ועד ל-30 ביוני 2024.
ביוגרפיה

כהן נולד בירושלים. שירת בצה"ל כקצין בחטיבת גולני.
לכהן תואר ראשון (LLB) במשפטים ממכללת רמת גן ועבר לימודי ניהול מתקדמים, בבית הספר וורטון של אוניברסיטת פנסילבניה. החל את דרכו כעו"ד במגזר הפרטי. תחום התמחותו הוא מיזוגים ורכישות, מימון מחדש, מימון פרויקטים ואסטרטגיות שיווק, כמו גם עבודה מול גופים רגולטוריים ומשקיעים.
לאחר הכשרתו כעורך-דין במגזר הפרטי, עבר בשנת 2001 ללוס אנג'לס בארצות הברית, והיה מנכ"ל בחברות במגזר הפרטי. בין השנים 2011–2018 כהן כדירקטור ומנהל ההשקעות של חברת Capital Foresight קבוצה המאגדת חברות נדל"ן, פיננסים וטכנולוגיה גלובליות.
בשנים 2014–2018 היה מנהל העסקים של קבוצת נתי סיידוף בישראל ובמסגרת זאת הוביל הליכי משא ומתן להשקעות שונות בישראל. בשנת 2019 היה אחראי על רכישת החברה הקבלנית i+icon USA (FAY) מידי FdG Capital Partners, קרן השקעות אמריקנית שהחזיקה בשליטה (88%) בחברה ומידי בעלי המניות האחרים שלה. בנוסף הוביל השקעה עבור קבוצת סיידוף, רכישת מניות השליטה (47%) בקבוצת שיכון ובינוי מידי שרי אריסון, בתמורה ל-1.1 מיליארד ש"ח.
החל מאוגוסט 2018, מכהן כהן כיו"ר קבוצת שיכון ובינוי. בשנת 2020–2021 אושר מינוי כפול של תמיר כהן לכהונה גם בתפקיד יו"ר וגם כמנכ"ל שיכון ובינוי במקביל. בשנת 2022 החל לכהן כמנכ"ל שיכון ובינוי. בחודש יולי 2021, במהלך כהונתו של כהן כיו"ר וכמנכ"ל שיכון ובינוי, החברה הציגה גידול של 28% במחיר הממוצע לדירה בהשוואה למחצית השנה הראשונה. הזינוק הגיע לכ-70% בהשוואה למחיר הממוצע בשנת 2020[דרוש מקור].
בשנת 2022 עבר לתפקד כמנכ"ל הקבוצה בלבד (כאשר במקביל, התקבלה ההחלטה על מינוי דורון ארבלי ליו"ר הקבוצה).
בסוף חודש יוני 2024 סיים תפקידו כמנכ"ל הקבוצה בעקבות חילוקי דעות עם בעל השליטה.
תמיר כהן נשוי לגלית ואב לארבעה ילדים.
פעילות חברתית

בין השנים 2010–2018 כהן התנדב כראש שבט תנועת הנוער "הצופים" בלוס אנג'לס.
היה יו"ר סניף לוס אנג'לס של ארגון הקהילה הישראלית-אמריקאית (Chairman IAC L.A), וחבר ועד מנהל בסניף לוס אנג'לס של ארגון ידידי צה״ל בארה״ב (Board member FIDF L.A).
הערות שוליים

↑  קפיטל פורסייט, קבוצת קפיטל פורסייט, באתר קבוצת קפיטל פורסייט
↑  גולן חזני, אחרי שנה וחצי של ניסיונות: שיכון ובינוי רכשה חברה קבלנית בארה"ב, באתר כלכליסט, 20 בפברואר 2019
↑  גיא בן סימון, ‏יו"ר, שותף לשליטה ובקרוב גם מנכ"ל: תמיר כהן צפוי להתמנות כמנכ"ל זמני של שיכון ובינוי במקום לפידות, באתר גלובס, 7 ביולי 2020
↑  עומרי כהן, ‏בעלי המניות בשיכון ובינוי שמו את ההגה בידיים של תמיר כהן: אישרו כהונתו כיו"ר וכמנכ"ל החברה, באתר גלובס, 21 באוקטובר 2020
↑  שיכון ובינוי בע"מ, דוח מיידי על מינוי דירקטור (שאינו תאגיד) או יחיד המכהן מטעם תאגיד שהוא דירקטור בחברה פרטית, באתר הבורסה לניירות ערך בת"א בע"מ, ‏28/2/2022
↑  חזי שטרנליכט, ‏תמיר כהן מתפטר מניהול שיכון ובינוי: ינסה לרכוש את השליטה, באתר גלובס, 30 ביוני 2024
↑  IAC, Board Member, https://www.israeliamerican.org
שרון גבריאלוב

| --- | --- |
אין תמונה חופשית
 לידה:  1980 (בת 44 בערך) תל אביב 
 מדינה:  ישראל 
 מספר צאצאים:  2 
 https://www.sharongavrielov.com/
 
שרון גבריאלוב (נולדה ב-1980) היא שחקנית תיאטרון ישראלית המתמחה בתיאטרון לילדים, ומייסדת פסטיבל "מקומות שמורים".
חייה

גבריאלוב היא בוגרת לימודי משחק בבית הספר למשחק "סופי מוסקוביץ'", והתמחתה בתחום הנגשת הצגות במסגרת תוכנית מיוחדת של ה'לינקולן סנטר' בניו יורק.
ב–2014 הצטרפה לאסיטז', האיגוד הבינלאומי של תיאטרון לילדים ולצעירים ושימשה כמזכירת הארגון בישראל. כמו כן היא משמשת כנציגת ישראל בארגון IIAN הבינלאומי המרכז את תחום הנגישות בתיאטרון ילדים ברחבי העולם.
בין השנים 2015–2017 ניהלה אמנותית את תיאטרון החנות. ב-2017 הקימה יחד עם אור אלתרמן ברנע את מיזם "מקומות שמורים" - מיזם תרבותי חברתי להנגשת תרבות לילדים עם שונויות קוגניטיביות.
מאז שנת 2020 מפעילה מיזמי תרבות העוסקים בסדרת ספרי 'הארי פוטר'.
הצגות בהשתתפותה

ארץ טו-טו - הצגת ליצנות ללא מילים במסגרת פסטיבל ישראל להצגות ילדים. מדיטק, 2009.
המזוודה של חנה - מחזה מאת אמיל שר על פי סיפרה של קארן לוין ובבימוי האוורד ריפ. זוכת פרס אסיטז' להצגה הבין תחומית 2011. תיאטרון הנפש
סוויץ' - מופע ליצנות רחוב במסגרת פסטיבל בובות ירושלים, 2015
זוהר - הצגה רגישה ונגישה המיועדת לקהל של 12 ילדים בלבד וכוללת שירים מקוריים ואלמנטים חושיים המערבים את הקהל. פסטיבל מקומות שמורים, 2021
קקטוס - הצגת תיאטרון בובות מקורית של גבריאלוב שגם הלחינה ומשחקת, בתמיכת מינהל התרבות. תיאטרון הקרון
חיים אישיים

אמא לשניים, מתגוררת בגבעתיים.
הערות שוליים

1 2  שלומית שרביט ברזילי, לא משאירים אף ילד מחוץ לאולם, באתר ynet, 12 באוגוסט 2021
↑  International Inclusive Arts Network, We're very happy to announce our new and monthly inclusion conversations, host by the brilliant Sharon Gavrielov and Debbie Bandara., www.facebook.com, ‏14 ביוני 2021
↑  יואב בירנברג, "מותר לצעוק": פסטיבל התיאטרון המונגש לילדים ובוגרים על הרצף, באתר ynet, 24 באפריל 2024
↑  חוגי קריאה עם שרון גבריאלוב, באתר www.facebook.com
↑  ארץ טו - טו • תיאטרון המדיטק, באתר תיאטרון המדיטק
↑  תיאטרון הנפש | הצגות רפרטואר | המזוודה של חנה, באתר תיאטרון הנפש
↑  לושה גבריאלוב, באתר www.incubator.org.il
↑  קקטוס | תיאטרון הקרון, באתר www.traintheater.co.il
מרדכי לובצקי

| --- | --- |

 מידע אישי
 לידה:  1948 (בן 76 בערך) 
 עמדה:  מגן 
 
מרדכי (מוטי) לובצקי (נולד ב-1948) הוא כדורגלן עבר ישראלי ששיחק בעמדת המגן השמאלי במכבי חיפה.
קריירה

לובצקי גדל בקריית אתא והחל את דרכו בגיל 16 במחלקת הנוער של מכבי חיפה, לשם נקרא על ידי חבריו לקבוצה. השתלב לראשונה בקבוצת הבוגרים בשנת 1964, ומאז שיחק במשך 6 עונות כאשר לזכותו 160 משחקי ליגה, בהם כבש שלושה שערים. במקביל למד לתואר ראשון לכלכלה וניהול בטכניון וסיים את לימודיו בהצטיינות יתרה. מרצו אף קרא לו לעזוב את קריירת הספורט ולשמש לו כעוזר.
בין השנים 1969 ל-1971 הופיע לובצקי 3 פעמים במדי נבחרת ישראל. את הופעת הבכורה שלו ערך במשחק מול נבחרת אוסטרליה במסגרת מוקדמות מונדיאל 1970. לובצקי נבחר להיות נציגה השלישי של מכבי חיפה, יחד עם חבריו לקבוצה ישעיהו שווגר ודני שמילו רום, שזומן על ידי המאמן עמנואל שפר לסגל הנבחרת למונדיאל 1970, וזאת בתקופה שהמעיטו לשתף שחקנים מחיפה בנבחרת, בה הייתה עדיפות מובהקת לשחקנים מהמרכז. איתרע מזלו ומספר ימים לפני נפצע וזאת לאחר שכבר הספיק להצטלם לתמונות כוכבי המונדיאל.
לאחר שמכבי חיפה הייתה חייבת סכום כסף ללובצקי, החליט שלא יוותר הפעם ויחפש קבוצה אחרת. מועדוני הצמרת בורוסיה דורטמונד והרטה ברלין מהבונדסליגה התעניינו בשחקן. לובצקי סיכם על שכר ותנאים, והודיע לראשי דורטמונד שיחתום בברלין. כאשר שב לקבוצה, נדהם לגלות שהרטה ברלין החתימה שחקן אחר במקומו. לובצקי חזר למכבי חיפה וגילה שזו כבר לא מעוניינת בו. לובצקי נסע להתגורר ולשחק בדרום אפריקה, בקבוצת הלניק מקייפטאון, בה זכה במספר תארים[דרוש מקור].
באותן השנים בארץ, היה לובצקי שותף להכנסת שלטי פרסומת על כר הדשא באצטדיונים בארץ. עד סוף שנות ה-60, לא נעשה שימוש פרסומי מסוג כזה. שותפו לרעיון, שהיה שחקן בכיר בארץ, נישל אותו מחלקו ברווחים[דרוש מקור].
החלפת מפרק כתף

צילום רנטגן של תותב בכתף
החלפת מפרק כתף (באנגלית: Shoulder replacement) הוא הליך כירורגי בו מוחלף מפרק הכתף כולו או חלקו בתותב. ניתוח החלפת מפרקים שכזה נערך בדרך כלל כדי להקל על כאבי מפרקים או לתקן נזק פיזי קשה למפרקים. ניתוח להחלפת כתף הוא אפשרות לטיפול בדלקת פרקים קשה במפרק הכתף. דלקת פרקים היא מצב המשפיע על סחוס המפרקים. כאשר רקמת הסחוס נשחקת, הרקמה שבין העצמות הולכת לאיבוד. כשזה קורה, מתפתחת דלקת מפרקים מסוג עצם-על-עצם. דלקת מפרקים קשה בכתף כואבת, ועלולה לגרום להגבלת תנועה. ניהול דלקות הפרקים יתבצע לרוב תחילה על ידי פיזיותרפיה ונוגדי דלקת שאינם סטרואידים. בנוסף, זריקות קורטיקוסטרואידים תוך מפרקיים (הזרקה לחלל המפרק) היא אפשרות פופולרית ושמרנית נוספת הקיימת. אם כל אפשרויות הטיפול השמרניות שאינן כירורגיות נכשלות וכאבים משפיעים על איכות החיים, סביר להניח שתבוצע החלפת כתף. טיפולים שמרניים מועדפים כדרך טיפול ראשונית ממגוון סיבות. מלבד הסכנות הרגילות שבניתוחים, כמו זיהומים, החלפת כתף עלולה לגרום למגוון סיבוכים, כולל קרע שרירי מסובבי הכתף וחוסר יציבות של מפרק הכתף. עם זאת, למרות סיכונים אלה, החלפת כתף בעלת שיעור סיבוכים נמוך, אשר בהתאם לסוג הניתוח, מתקרב ל-5% בלבד.
הרדמה אזורית וכללית הן שתי שיטות בהן ניתן להשתמש בעת ביצוע החלפת כתף. היתרונות בשימוש בהרדמה אזורית על פני הרדמה כללית כוללים פחות דימומים במהלך הניתוח, הרפיית שרירים מוגברת, זמן קצר יותר בחדר התאוששות ובאשפוז, ירידה בשימוש באופיואידים והימנעות מתופעות לוואי של הרדמה כללית. בניתוחי כתף מסורתיים הגישה מתחילה בהפרדת שריר הדלתא ושרירי החזה, מה שמקל על הגישה אל מפרק הכתף ומהווה מעבר חופשי מעצבים. מפרק הכתף מכוסה בתחילה על ידי שרירי מסובבי הכתף וקפסולת המפרק. בדרך כלל שריר אחד מבין מסובבי הכתף נחתך כדי לאפשר גישה ישירה למפרק הכתף. בנקודה זו, המנתח יכול להסיר את החלקים המפרקיים ואז לאבטח את התותבים בתוך המפרק. ניתן להשתמש בחומרים שונים להכנת התותב, אולם הוא לרוב מורכב מכדור מתכת המסתובב בתוך שקע פוליאתילן. כדור המתכת תופס את מקומו של ראש עצם הזרוע של המטופל ומעוגן באמצעות גזע המוחדר במורד עצם הזרוע. שקע פוליאתילן ממוקם מעל מפרק הכתף של המטופל והוא בדרך כלל מאובטח לעצם שמסביב באמצעות מלט. ההתקדמות האחרונה בתחום הטכנולוגיה הובילה להתפתחות של תחליפים ללא גזע וגם ללא מלט.
הערות שוליים

↑  American Academy of Orthopaedic Surgeons. "Shoulder Joint Replacement" (Web Article). נבדק ב-22 באוקטובר 2007. {{cite web}}:  (עזרה)
↑  "Shoulder Joint Replacement - OrthoInfo - AAOS".
↑  Armstrong, April (ביולי 2014). "Evaluation and management of adult shoulder pain: a focus on rotator cuff disorders, acromioclavicular joint arthritis, and glenohumeral arthritis". The Medical Clinics of North America. 98 (4): 755–775, xii. doi:10.1016/j.mcna.2014.03.004. ISSN 1557-9859. PMID 24994050. {{cite journal}}:  (עזרה)
↑  Hawi, Nael; Magosch, Petra; Tauber, Mark; Lichtenberg, Sven; Habermeyer, Peter (2017-04-11). "Nine-year outcome after anatomic stemless shoulder prosthesis: clinical and radiologic results". Journal of Shoulder and Elbow Surgery. 26 (9): 1609–1615. doi:10.1016/j.jse.2017.02.017. ISSN 1532-6500. PMID 28410956.
↑  Bryant, Dianne; Litchfield, Robert; Sandow, Michael; Gartsman, Gary M.; Guyatt, Gordon; Kirkley, Alexandra (בספטמבר 2005). "A comparison of pain, strength, range of motion, and functional outcomes after hemiarthroplasty and total shoulder arthroplasty in patients with osteoarthritis of the shoulder. A systematic review and meta-analysis". The Journal of Bone and Joint Surgery. American Volume. 87 (9): 1947–1956. doi:10.2106/JBJS.D.02854. ISSN 0021-9355. PMID 16140808. {{cite journal}}:  (עזרה)
↑  http://www.jbjs.org/article.aspx?Volume=78&page=603(הקישור+אינו+פעיל)
↑  Lanna, M.; Pastore, A.; Policastro, C.; Iacovazzo, C. (2012-04-30). "Anesthesiological Considerations in Shoulder Surgery". Translational Medicine @ UniSa. 3: 42–48. ISSN 2239-9747. PMC 3728782. PMID 23905051.
1 2  "Shoulder Replacement Surgery: Diagnosis, Treatment, and Recovery".
↑  Ballas, Richard; Béguin, Laurent (2013). "Results of a stemless reverse shoulder prosthesis at more than 58 months mean without loosening". Journal of Shoulder and Elbow Surgery. 22 (9): e1-6. doi:10.1016/j.jse.2012.12.005. PMID 23419604.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פראן ולס

פרנסיסקו "פראן" מנואל ולס חימנס (בספרדית: Francisco "Fran" Manuel Vélez Jiménez , נולד ב-23 ביוני 1991) הוא כדורגלן ספרדי המשחק באריס סלוניקי בעמדת הבלם ולעיתים כמגן ימני.
קריירה

ולס הגיע לקבוצת הנוער של ז'ימנסטיק טרגונה בגיל 18. ב-10 באפריל 2010 ערך את הופעת הבכורה שלו בקבוצה הבוגרת בתיקו 1-1 נגד אלבסטה. בתחילת עונת 2010/2011 הושאל לפובלה דה מאפומט על מנת לצבור דקות משחק. באוגוסט 2011 הושאל ללוגרוניוס מהליגה השלישית. בקיץ 2012 ולס חזר לז'ימנסטיק. ב-7 באוקטובר 2012 הבקיע את שער הבכורה שלו במועדון בניצחון 0–2 נגד ביניסאלם.
ב-2 בספטמבר 2013 ולס חתם באלמריה והצטרף תחילה לקבוצת המילואים של המועדון. ב-27 באפריל 2014 ולס ערך את הופעת הבכורה שלו בקבוצה הראשונה בניצחון 1–2 נגד אספניול בו גם הבקיע את שער הבכורה שלו במועדון. בעונת 2014/2015 הצטרף באופן רשמי לקבוצה הראשונה ששיחקה בליגה הראשונה. ב-31 במרץ 2015 סבל מפציעה בכתף ובכך סיים את העונה.
בקיץ 2017 חתם בויסלה קרקוב מליגת העל הפולנית.
ביולי 2018 חתם באריס סלוניקי מליגת העל היוונית.
ב-20 בפברואר 2020, ולס חתם בפנאתינאיקוס והצטרף אלייה עם תום העונה.
בקיץ 2022 הצטרף לאל-פתח מליגת העל הסעודית. כעבור שנה חזר לקדנציה שנייה באריס סלוניקי.
ראס מוחמד

| --- | --- |

 מידע כללי
 תאריך הקמה:  1983 
 נתונים ומידות
 שטח:  850 קילומטר רבוע
 גובה ממוצע:  14 מ' 
 מיקום
 מדינה:  מצרים מצרים
 מיקום:  דרום סיני 
 קואורדינטות:  27°46′10″N 34°12′35″E﻿ / ﻿27.769444444444°N 34.209722222222°E﻿ / 27.769444444444; 34.209722222222
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףראס מוחמד(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףראס מוחמד
 
שמורת ראס מוחמד מסומנת בירוק
ראס מוחמד
ראס מוחמד (בערבית: رأس محمد, בתעתיק מדויק: ראס מֻחַמַּד), הוא לשון יבשה במצרים הנמצאת בנקודה הדרומית ביותר של חצי האי סיני וחודרת בכיוון דרום-מזרח, למרחק של כשמונה קילומטרים, אל תוך הים האדום. הקצה הדרומי של הלשון נמצא כ-20 קילומטרים מדרום לשארם א-שייח'. ממערב ללשון נמצא מפרץ סואץ וממזרח לה נמצא מפרץ אילת. באזור נמצאת שונית אלמוגים מן העשירות באזור והוא נחשב אחד מאתרי הצלילה הטובים בעולם.
היסטוריה

לשון היבשה בשמה היווני-רומי, פוסידון (על שם אל הימים במיתולוגיה היוונית), נזכרת לראשונה בחיבורו של הגאוגרף סטרבון מראשית המאה ה-1. במאה ה-12 היה הגאוגרף מוחמד אל-אדריסי הראשון אשר כינה את המקום בשמו הערבי "ראס אבו מוחמד".
למן תחילת המאה ה-16 ועד תחילת המאה ה-20, שלטה האימפריה העות'מאנית בחצי האי סיני. במאבק הכוחות שהתרחש בתחילת המאה ה-20 בין הטורקים ובין האימפריה הבריטית על סיני, הציעו הטורקים לחלק את חצי האי על בסיס קו אל-עריש—ראס מוחמד. הצעה זו נדחתה על ידי הבריטים. ב-1956, בעת מבצע קדש, כבשה ישראל את האזור, אך נסוגה ממנו תוך מספר חודשים. ב-1967, במלחמת ששת הימים כבשה ישראל שנית את חצי האי סיני ושהתה באזור עד תחילת 1980. אז שורטט מחדש, במפות ובשטח, קו אל-עריש—ראס מוחמד שהיה קו ביניים בנסיגת ישראל לגבול הבינלאומי, כפי שהוסכם בהסכם השלום בין ישראל למצרים.
ב-1983 הוכרז האזור כשמורת טבע ימית על ידי הסוכנות לענייני הסביבה של מצרים. גודל השמורה הוא 480 קמ"ר. אופי ואקלים שטח הלשון הוא מדברי. חלקו מישור טרשי המכוסה חול וחלוקים וחלקו גבעות נמוכות. הנקודה הגבוהה באזור מגיעה לגובה של 73 מטר מעל פני הים. בחלקים הצפוניים יותר של השמורה מצויים גם ואדיות ודיונות חול. בחלק מהחופים מצויים ריכוזי צמחיית מנגרובים מסוג Avicennia marina ‏.
יותר מ-200 מיני אלמוגים מצויים בשוניות שבאזור. מתוכם, 125 הם אלמוגים רכים. סביב אותן שוניות ניתן למצוא יותר מ-1,000 מיני דגים, 40 מיני כוכבי ים, 25 מיני קיפודי ים, 100 מיני רכיכות ו-150 מיני סרטנאים. מבין צבי הים הנמצאים באזור, ניתן לציין את צב הים הירוק וצב הים הקרני הנצפים באזור באופן סדיר.
אזור ראס מוחמד מפורסם בכרישים אשר מגיעים אליו לעיתים מהים האדום. על שם אותם כרישים נקרא חוף הצלילה המפורסם "Shark Reef" וגבעת התצפית שמעליו "Shark Observatory". כרישים אלו נחשבים כלא מסוכנים לאדם, אולם ידוע על מקרים נדירים בהם הותקפו מתרחצים וצוללים. לא רק כרישים מגיעים מהים האדום, אלא גם דולפינים, ברקודות ודגים גדולים אחרים.
הערות שוליים

↑  זאב וילנאי, סיני עבר והווה, הוצאת אחיעבר, 1969
↑  וילנאי, שם
↑  סוכנויות הידיעות, שארם א-שיח': תיירת מתה מתקיפת כריש, באתר nrg‏, 5 בדצמבר 2010
הפרידה (סרט, 2019)

| --- | --- |

 בימוי:  לולו ואנג 
 הופק בידי:  דניאל טייט מליה, כריס וייץ, Jane Zheng, לולו ואנג, Andrew Miano, פטר סראף, מארק טורטלטאוב, Anita Gou 
 תסריט:  לולו ואנג 
 עריכה:  מייקל טיילור, מאט פרידמן 
 שחקנים ראשיים:  אקוופינה צי מא Zhao Shuzhen 
 מוזיקה:  אלכס וסטון 
 צילום:  Anna Franquesa Solano 
 מדינה:  ארצות הברית 
 חברת הפקה:  Big Beach 
 חברה מפיצה:  שירותי ADS, A24 
 שיטת הפצה:  וידאו על פי דרישה 
 הקרנת בכורה:  12 ביולי 2019 
 משך הקרנה:  98 דק' 
 שפת הסרט:  אנגלית, מנדרינית תקנית, יפנית 
 סוגה:  סרט דרמה, דרמה קומית 
 הכנסות באתר מוג'ו:   thefarewell
 אתר רשמי
 דף הסרט ב־IMDb
 
הפרידה (באנגלית: The Farewell) הוא סרט קולנוע אמריקאי מסוגת דרמה קומית בבימויה של לולו וואנג. בסרט משתתפים אקוופינה, צי מה, דיאנה לין, שוזהן זהאו, לו הונג וג'יאנג יונגבו. הסרט מגולל את סיפורן של בילי ושל משפחתה המגלות שסבתה עומדת למות, ומחליטות שלא לספר לה על מצבה. בסרט המשפחה נערכת למפגש אחרון עם הסבתא ועולות תהיות לגבי המוסריות של אי אמירת האמת לסבתא, והיחס לקרובים בתרבות המערב לעומת התרבות המזרחית-אסייתית.
הסרט מבוסס על סיפורה האישי של הבמאית וואנג, ואף היא סיפרה אותו בחלק מפרק בסדרה "This American Life". הסרט הוקרן לראשונה בפסטיבל הסרטים סאנדנס ב-2019 והופץ ברחבי ארצות הברית דרך חברת ההפקות "A24" ב-12 ביולי באותה שנה. הסרט זכה לביקורות מהללות, ובפרט ביומה וכתיבתה של וואנג ומשחקן של אקוופינה וזהאו.
ביקורות והכנסות

הסרט הופץ תחילה רק ב-4 בתי קולנוע והצליח להכניס 355,662 דולר בממוצע של 88,916 לבית קולנוע. ממוצע זה היה אחד הגבוהים ביותר לשנת 2019, והוא אף שבר את הממוצע של שובר הקופות "הנוקמים: סוף המשחק". שבוע לאחר מכן הסרט כבר הופץ ב-35 בתי קולנוע, והוא הכניס כ-1.14 מיליון דולר. בשבוע השלישי הסרט הכניס 1.5 מיליון דולר מ-135 בתי קולנוע. סך ההכנסות של הסרט בצפון אמריקה עומד על 17,695,781 דולר, בעוד שברחבי העולם הסרט הכניס 1,906,283 דולר. סך הכל הסרט הכניס 19,602,064 דולר לעומת תקציב של שלושה מיליון דולר.
הסרט קיבל ביקורות חיוביות ומהללות. באתר "עגבניות רקובות" הסרט קיבל 98 אחוז של ביקורות חיוביות עם ציון ממוצע של 8.57 בהתבסס על 287 ביקורות. באתר "מטֵקריטיק" הסרט קיבל ציון של 89 מתוך 100 על סמך 47 ביקורות.
שריאל רוזנברג

| --- | --- |
הרב שריאל רוזנברג. אוקטובר 2019
הרב שריאל רוזנברג. אוקטובר 2019
 לידה:  16 בינואר 1951 (בן 73) ט' בשבט ה'תשי"א ישראל 
 מדינה:  ישראל 
 השכלה:  ישיבות בריסק  ישיבת היישוב החדש  ישיבת באר יעקב 
 מקום פעילות:  בני ברק
 השתייכות:  חרדים ליטאים
 תחומי עיסוק:  רב ואב בית דין
 תפקידים נוספים:  אב בית דין 
 רבותיו:  חמיו הרב ניסים קרליץ
 
הרב שריאל רוזנברג (נולד בט' בשבט ה'תשי"א, 16 בינואר 1951) הוא ראש בית דין צדק בני ברק של הרב נסים קרליץ (מכונה 'גאב"ד') ורב שכונת "רמת דוד" בבני ברק. משמש במקביל כאב בית דין בבית הדין "הישר והטוב" בירושלים.
הרב רוזנברג משמש גם כראש "ועדת הרבנים לענייני תקשורת שע"י בד"צ בני ברק" הפוסקת בעניינים של כשרות ניידים והיתרי שימוש מיוחדים, למכשירים שנחשבים אסורים לשימוש בציבור החרדי.